Didrik av Bern
Store norske leksikon,Språk og litteratur,Litteraturtyper,Folkediktning
Didrik av Bern er i sagndiktningen navn på ostrogoterkongen Theoderik 1 den store (cirka 455–526; konge fra 471). Bern er Verona i Nord-Italia.
Sagnene er først fortalt på høytysk område, visstnok i Bayern på 500-tallet, og fikk tidlig stor utbredelse, men ikke noe dikt om Didrik er bevart fra denne eldste tiden. Han blir nevnt i det gammelhøytyske diktet Hildebrandslied, i angelsaksiske dikt, på Rökstenen i Västergötland fra vikingtiden og i et sent eddakvad.De middelhøytyske diktene Dietrichs Flucht, Rabenschlacht og andre stammer fra 1200-tallet. Didrik er blitt en ren sagnfigur og har glidd over i heltediktningen. I sagnet får han de gjeveste kjemper fra den tyske helteverden til følge og dermed tilknytning til Nibelungen-sagnene.Det har også eksistert en lavtysk diktning om Didrik. Denne er bare bevart i en norsk bearbeidelse som Didriks saga. Les mer i Store norske leksikon Didriks saga sagn folkediktning Tysklands litteratur